Public procurement notice: Contract Notice
Published: 2019-12-20
Buyer: Region Syddanmark, Projektorganisationen for Nyt OUH
Country: DK
Contract type: Works
Procedure: Competitive procedure with negotiation
CPV classification: 31643000 | 31643100 | 33113100 | 33115100 | 33162100
Estimated value: 570000000 DKK
Submission deadline: 2020-01-21
Award criteria: The most economic tender

Technical requirements: Totalentreprisekontrakt vedrørende en samlet gennemførelse af aptering af rårum, udstyrsindkøb og flytning af udstyr til Nyt OUH
Den udbudte opgave omfatter et samlet udbud af aptering af rårum, indkøb af nyt udstyr og flytning af eksisterende medicoteknisk udstyr for alle rårum i de ovennævnte delprojekter DP03-DP08 (Vidensaksen, Behandling- og sengeafsnit samt Klyngerne) i én samlet kontrakt. Der er således tale om én samlet opgave, hvor én fremtidig kontraktpart gives det overordnede ansvar for styringen af dels apteringsopgaven i ca. 225 udvalgte udstyrstunge rum og 350 sekundære rum, dels udstyrsindkøbet af nyt medicoteknisk udstyr og udstyrskoordineringen af disse rum, og dels flytningen af eksisterende medicoteknisk udstyr fra det eksisterende OUH til Nyt OUH.
Ved gennemførelsen af nærværende udbud ønsker Region Syddanmark således at samle aptering af rårum, indkøb af nyt udstyr og flytning af eksisterende medicoteknisk udstyr for alle rårum i de ovennævnte delprojekter DP03-DP08 (Vidensaksen, Behandling- og sengeafsnit samt Klyngerne) i én samlet kontrakt.
Dette for at sikre, at ansvar for styring og ansvar for grænseflader i forhold til aptering, udstyr og flytning samles hos en kontraktpart.
Der er således tale om én samlet opgave, hvor én fremtidig kontraktpart gives det overordnede ansvar for styringen af dels apteringsopgaven i ca. 225 udvalgte udstyrstunge rum og 350 sekundære rum, dels udstyrsindkøbet af nyt medicoteknisk udstyr og udstyrskoordineringen af disse rum, og dels flytningen af eksisterende medicoteknisk udstyr fra det eksisterende OUH til Nyt OUH.
Konkurrencen udgør ikke en sædvanlig totalentreprise, idet der for det første ikke ved tilbudsafgivelsen skal afleveres et færdigt projekt med en samlet bindende anlægssum for gennemførelsen af opgaven, idet indkøbet af medicoteknisk udstyr for det andet, skal forestås af totalentreprenøren i et samarbejde med Region Syddanmark. Dette fordrer særlige forholdsregler, herunder særligt i forhold til aflevering, afhjælpning, bod og misligholdelse samt sikkerhedsstillelse af samme årsag er det besluttet, at totalentreprenørens ansvar for det nyindkøbte udstyr overgår til Region Syddanmark efter aflevering og godkendt mangelafhjælpning. For det tredje er der til den samlede opgave knyttet et omfattende styringsansvar i forhold til at koordinere og gennemføre en flytning af eksisterende udstyr fra OUH til nyt OUH.
Region Syddanmark har derfor besluttet at gennemføre et udbud og således vurdere tilbudsgivernes evne til at styre projektet på baggrund af tilbudsgivernes forslag til:
1) proces og metode, hvorved tilbudsgiver beskriver, hvordan tilbudsgiver agter at styre opgaven som helhed i forhold til kvalitet, økonomi og tid;
2) organisation og bemanding, hvorved tilbudsgiver beskriver, med hvilken organisation og nøglepersoner, tilbudsgiver agter at løse/styre opgaven, og
3) totalentreprenør-omkostninger, hvorved tilbudsgiver prissætter sit dækningsbidrag for gennemførelse af opgaven.
Samlet vil Region Syddanmark således evaluere på tilbudsgivernes evne til at indgå i et tæt og partneringlignende samarbejde med Region Syddanmark om realisering af opgaven på baggrund af det foreliggende udbuds- og aftalegrundlag, som tegningsmæssigt er på projektforslagslignende niveau, og inden for det samlede rammebudget.
Aftalen (”DP100 – Aptering, udstyr og flytning”) beskrives derfor som en totalentreprise på partneringlignende vilkår.
Hvis der er mere end 4 egnede ansøgere, foretager ordregiver en udvælgelse af de 4 ansøgere, der har leveret og dokumenteret relevante referencer for projektering, opførelse og anlæg af sammenlignelige byggerier/opgaver af tilsvarende størrelse og kompleksitet inden for de seneste 5 år.
Entreprenørreferencer må senest være afsluttet for 5 år siden regnet fra den 20.1.2020, jf. udbudslovens § 155, nr. 1. Med afsluttet menes det tidspunkt hvor bygherren har overtaget byggeriet.
Arkitekt- og ingeniør og/eller flytteopgavereferencer må tillige senest være afsluttet for 5 år siden regnet fra den 20.1.2020, jf. også udbudslovens § 155, nr. 2, 2 pkt. Med afsluttet menes det tidspunkt, hvor arbejdet er udført eller bygherren har overtaget byggeriet.

Eligibility requirements: Region Syddanmark skal som ordregivende myndighed kræve, at ansøger benytter sig af ESPD’et. Ansøger skal derfor ved sin prækvalifikationsanmodning udfylde ESPD’et, jf. appendiks A. Ansøger skal anvende den elektroniske xml-fil, som er uploadet på viewpoint som appendiks A til disse udbudsbetingelser sammen med det øvrige udbudsmateriale. Ansøger skal udfylde ESPD’ets del II-VI. ESPD’et er en egen-erklæring fra ansøger som foreløbigt bevis i stedet for certifikater, der er udstedt af offentlige myndigheder eller tredjemand. Dokumentet udgør en formel erklæring fra ansøger om, at denne ikke befinder sig i en af de situationer, hvor økonomiske aktører efter udbudsloven vil eller kan blive udelukket (§ § 135-137), at denne opfylder de relevante egnethedskriterier (§ § 140-143), og at denne efter anmodning vil afgive de relevante oplysninger, som er krævet af Region Syddanmark. En ansøger, der deltager alene og ikke baserer sig på andre enheders kapacitet for at opfylde udvælgelseskriterierne, skal kun udfylde ét fælles europæisk udbudsdokument. En ansøger, der deltager alene, men baserer sig på en eller flere andre enheders kapacitet (underentreprenører/underleverandører), skal sikre, at Region Syddanmark modtager ansøgers eget fælles europæiske udbudsdokument sammen med et separat fælles europæisk udbudsdokument med de relevante oplysninger for hver af de enheder, som denne baserer sig på. Hvis ansøger er en gruppe af økonomiske aktører, herunder midlertidige sammenslutninger (et konsortium), som deltager i udbudsproceduren sammen, skal der for hver af de deltagende økonomiske aktører udfyldes et særskilt fælles europæisk udbudsdokument med de oplysninger, der kræves i ESPD del II-VI.

Award value: 570000000